ડોલર, ક્રુડ ઓઈલ, ક્રીપ્ટોકરન્સી તેમજ અમેરિકન વ્યાજદર વૃદ્ધિનાં સંયોગો અને બોન્ડ યીલ્ડમાં વધારો જેવા ફંડામેન્ટલ્સથી બુલિયન બજાર અબખે આવી ગઈ છે. પણ સોનાની ખાણોમાં ઉત્પાદન ઘટાડાથી સપ્લાયમાં ઘટાડો એ ક્ષિતિજે જોવાતા વધારાના મુદ્દાઓ છે, એમ બુલિયન એનાલીસ્ટ ભાર્ગવ વૈદ્યનું કહેવું છે. તેમણે લંડન બુલિયન મેનેજમેન્ટ એસોસીયેશ (એલબીએમએ)ની સોનાની વાર્ષિક સરેરાશ ભાવ આગાહી કવાયતમાં ૨૦૧૭ની સરેરાશ ૧૨૬૦ ડોલર મૂકી હતી, જે ૧૨૫૭.૧૫ ડોલરની વાસ્તવિક સરેરાશ કરતા સહેજ નીચે પણ એકયુરેટ હતી. તેમની ૨૦૧૮ના વર્ષ માટે વાર્ષિક સરેરાશ આગાહી ૧૩૧૫ ડોલારની છે.